Diari Oficial de la Generalitat Valenciana


Sumari del DOGV 5938, del 22-01-2009 (2009/477)

RESOLUCIÓ de 7 de gener de 2009, de la secretària autonòmica de Comunicació de la Presidència de la Generalitat Valenciana, per la qual es convoca la concessió de 35 beques per a la realització de pràctiques professionals de periodisme i audiovisuals.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5938

Data del DOGV
:   22-01-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/477


Data del document
:   07-01-2009

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * assignació per estudis

RESOLUCIÓ de 7 de gener de 2009, de la secretària autonòmica de Comunicació de la Presidència de la Generalitat Valenciana, per la qual es convoca la concessió de 35 beques per a la realització de pràctiques professionals de periodisme i audiovisuals. [2009/477]
La Presidència de la Generalitat, en el marc de la política dirigida a la millora i especialització dels professionals de la comunicació, convoca la concessió de beques perquè els/les joves puguen accedir a la realització de pràctiques professionals a l'empara del que establix el Decret 108/1992, de 6 de juliol, del Govern Valencià, pel qual es regula la concessió de beques, i de la Llei 38/2003, de 17 de novembre, General de Subvencions.
L'anterior actuació té cobertura econòmica en l'aplicació pressupostària 95.81.073.44, del projecte de Pressupost de la Generalitat per a l'exercici de 2009, i es condiciona la resolució de la convocatòria a l'aprovació d'este i, per tant, a l'existència de crèdit adequat i suficient durant l'exercici 2009.
El Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, establix en l'article 3, punt 1, que tot projecte de nova ajuda o modificació d'una existent ha de notificar-se prèviament a la Comissió Europea per a la seua autorització, i en el punt 4 assenyala que no serà obligatòria la notificació o comunicació dels projectes d'ajudes a què no siga aplicable l'article 87 del Tractat CE.
Atés el caràcter d'estes beques, i que van dirigides a un col·lectiu que no exercix activitat econòmica, queden excloses de l'aplicació del principi d'incompatibilitat formulat en l'article 87 del Tractat Constitutiu de la Comunitat Europea.
En virtut d'això, i per delegació del president de la Generalitat, efectuada per la Resolució de 29 de juny de 2007 (DOCV número 556, de 16.07.2007), per la qual delega determinades atribucions en distints òrgans de la Presidència i de la Conselleria de Presidència, resolc:
Primer
Convocar la concessió de 35 beques per a realitzar pràctiques professionals de periodisme i audiovisuals durant l'exercici 2009.
Segon
Aprovar les bases que s'adjunten com a annex de la present resolució, les quals regiran en la dita convocatòria.
Tercer
L'import màxim destinat a la concessió de les beques que es convoquen per mitjà de la present resolució serà de tres-cents quinze mil (315.000) euros, el qual serà finançat a càrrec de la línia T0592000, aplicació pressupostària 07.59.899.04, o equivalent, del capítol IV, de l'estat de despeses, del Pressupost de la Generalitat per a l'any 2009.
L'eficàcia de la present resolució, així com la concessió de les beques esmentades quedarà condicionada a l'existència de crèdit adequat i suficient durant l'exercici 2009.
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Comú, en la redacció que en fa la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
València, 7 de gener de 2009.- La secretària autonòmica de Comunicació: Nuria Romeral Castillo.
Bases de la convocatòria per a la concessió de 35 beques per a la realització de pràctiques professionals de periodisme i audiovisuals
Base primera. Objecte
Les beques tenen com a objecte la formació complementària, i l'especialització de joves professionals de la comunicació periodística i audiovisual, a través de pràctiques en organismes de la Generalitat, així com en agències de notícies de la Comunitat Valenciana.
Base segona. Nombre i destinació de les beques
Es convoquen 35 beques per a la realització de pràctiques de periodisme (classes PE) i audiovisuals (classe AU).
Mitjançant una resolució de la secretària autonòmica de Comunicació de Presidència, i amb caràcter previ a l'adjudicació, s'establirà el nombre de beques per cada classe, així com la destinació d'estes.
Base tercera. Dotació, duració i pagament de les beques
La dotació de cada una de les beques és de mil (1.000) euros mensuals bruts.
El període de duració de les beques comprendrà des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, data d'inici que no podrà ser anterior a l'1 d'abril de 2009, i finalitzarà el 31 de desembre de l'any 2009. Les beques es podran prorrogar mitjançant una resolució expressa per als mesos que resten fins a completar l'any màxim de gaudi de la beca, sempre que hi haja consignació en l'exercici pressupostari corresponent.
L'import de les beques s'abonarà mensualment, amb el previ certificat del/de la director/a general de Relacions Informatives.
Base quarta. Requisits
Els aspirants hauran de complir els requisits següents, en la data de finalització del termini de presentació d'instàncies, segons la classe de beca que sol·liciten.
- Classe PE: Llicenciatura en Ciències de la Informació, branca Llicenciatura en Periodisme, o Llicenciatura en Comunicació Audiovisual.
- Classe AU: Llicenciatura en Ciències de la Informació, branca d'Imatge Visual i Auditiva o Llicenciatura en Comunicació Audiovisual.
Juntament amb el requisit de titulació, i amb caràcter general, hauran de complir els següents:
a) No haver transcorregut més de cinc anys des de la data de l'obtenció de la corresponent llicenciatura.
b) Ser menor de 30 anys a data 1 d'abril de 2009.
c) No haver obtingut la condició de becari de pràctiques professionals en la Generalitat per un període igual o superior a 36 mesos.
d) Gaudir de cobertura sanitària.
Base cinquena. Termini de presentació de les sol·licituds
El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana.
Base sisena. Formalització de les sol·licituds
Per a participar en la convocatòria haurà d'omplir-se la sol·licitud el model de la qual s'annexa a les presents bases, i que estarà a disposició de les persones interessades en els punts següents:
- Pàgina web de la Secretaria Autonòmica de Comunicació http://www.pre.gva.es
- Al Palau de Fuentehermosa, c/ Cavallers, 9, de València
- En les oficines Prop de la Comunitat Valenciana
- En la Delegació de la Generalitat a Madrid, Españoleto, 25
- En les delegacions del Consell en les províncies d'Alacant, Castelló i València
Els/les candidats/tes hauran de dirigir la corresponent sol·licitud, degudament omplida, a la Secretaria Autonòmica de Comunicació, i la podran presentar per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
A la corresponent sol·licitud s'adjuntarà la documentació següent:
a) Fotocòpia compulsada del DNI o document d'identitat de qualsevol dels països membres de la Unió Europea.
b) Títol de llicenciat homologat a Espanya.
c) Expedient acadèmic amb la nota mitjana oficial compulsada.
d) Curriculum vitae.
e) Qualssevol altres documents que acrediten la possessió de títols, màsters, mèrits docents, investigadors o professionals que es desitgen al·legar.
f) Declaració responsable de no no haver obtingut la condició de becari de pràctiques professionals en la Generalitat per un període igual o superior a 36 mesos.
g) Declaració responsable de disponibilitat horària, i disponibilitat de desplaçament.
h) Declaració responsable de no tindre cap activitat laboral regular, ni qualsevol altra que impedisca el compliment de les obligacions com a becari, així com no gaudir de cap altra beca en el període establit en la base tercera.
i) Acreditar la circumstància de disposar de cobertura sanitària.
j) Acreditació de no incórrer en cap de les circumstàncies recollides en l'article 13.2 de la Llei 38/2003, General de Subvencions, per mitjà de declaració responsable o, si és el cas, per qualsevol dels mitjans establits en el Reial Decret 887/2006, de 21 de juliol, pel qual s'aprova del Reglament General de Subvencions.
Tots els documents s'acreditaran per mitjà de compulsa, en el moment de la presentació de les instàncies.
Base setena. Procés de selecció
Per a l'examen de les sol·licituds de beques es constituirà una comissió avaluadora presidida per la secretària autonòmica de Comunicació, de què formaran part:
- El/la director/a general de Relacions Informatives o persona que designe en substitució.
- Un/a funcionari/ària periodista adscrit a la Direcció General de Relacions Informatives o persona que designe en substitució.
- Un/a funcionari/ària periodista adscrit a la Direcció General de Relacions Informatives o persona que designe en substitució.
- Assessor/a de Premsa del conseller de Presidència i vicepresident primer del Consell, o persona que designe en substitució.
Actuarà com a secretari/ària, amb veu però sense vot, un tècnic adscrit a la Direcció General de Relacions Informatives.
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot.
La selecció dels/ de les becaris/àries vindrà donada per la puntuació obtinguda per l'aplicació del barem que s'indica en la següent base.
Base Huitena. Criteris de valoració
Els criteris de valoració a aplicar en la present convocatòria, així com la puntuació són els següents:
a) Expedient acadèmic: Un màxim de 3 punts en funció de la nota mitjana obtinguda en l'expedient acadèmic, d'acord amb l'escala següent:
Nota mitjana
Aprovat: 1 punt
Notable: 2 punts
Excel·lent: 3 punts
Les fraccions corresponents a les notes mitjanes s'arredoniran per excés, en el cas de ser estes superiors a 0,5.
b) Doctorat: 1 punt
c) Coneixements de valencià: En funció dels nivells de coneixement del valencià establits per la Junta Qualificadora de Coneixements de Valencià, convenientment acreditats pels certificats i títols que esta expedix, d'acord amb l'escala següent:
Oral: 0,25 punts
Elemental: 0,50 punts
Mitjà: 0,75 punts
Superior: 1,00 punts
Correcció de textos: 0,50 punts
Llenguatge als mitjans de comunicació: 0,50 punts
Llenguatge administratiu: 0,50 punts
d) Coneixement d'altres idiomes comunitaris: un màxim d'1 punt segons les següents especificacions.
I. Només tindran validesa els títols expedits per les escoles oficials d'idiomes i universitats, ministeris i organismes oficials acreditats que radiquen en territori espanyol.
II. Cada curs superat es puntuarà amb 0,20 punts amb el màxim total d'1 punt per al conjunt dels idiomes i cursos acreditats.
e) Formació complementària: Es valorarà amb un màxim de 4 punts la formació complementària relacionada amb les ciències de la comunicació, Només tindran validesa els cursos oficials i es valoraran d'acord amb l'escala següent:
- De 100 o més hores: 2,00 punts
- De 75 o més hores: 1,50 punts
- De 50 o més hores: 1,00 punts
- De 25 o més hores: 0,50 punts
- De 15 o més hores: 0,20 punts
f) Examen oral: un màxim del 40% de la puntuació màxima que s'obtinga per mitjà de la suma de la resta d'apartats. Es valoraran els coneixements sobre l'actualitat política, social i econòmica de la Comunitat Valenciana, així com de la Generalitat.
Per als aspirants a la beca d'audiovisuals, i amb la mateixa baremació, l'examen comptarà a més d'una prova de coneixements teoricopràctics i una prova de càmera.
Al finalitzar totes els exàmens orals, en un termini no superior a 15 dies, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.
Base novena. Concessió
A la vista de la proposta de la comissió avaluadora, les beques seran atorgades mitjançant una resolució de la secretària autonòmica de Comunicació, en virtut de la delegació efectuada pel president de la Generalitat en la Resolució de 29 de juny de 2007.
El termini per a resoldre i notificar la resolució procedent serà de dos mesos a comptar de l'endemà de la publicació d'esta resolució en el Diari Oficial de la Comunitat Valenciana.
La no-notificació de la resolució dins del termini establit anteriorment produirà l'efecte de la desestimació presumpta de les sol·licituds presentades.
La resolució de concessió de les beques serà publicada en el Diari Oficial de la Comunitat Valenciana.
Base deu. Obligacions i incidències
Les beques permetran l'especialització en la comunicació institucional, així com el coneixement intern dels gabinets de premsa dels organismes públics i agències de notícies.
El/la director/a general de Relacions Informatives ordenarà les activitats, i establirà la dedicació i torns dels becaris/àries. Així mateix, exercirà la tutoria sobre els becaris/àries destinats en la Direcció General de Relacions Informatives.
Els becaris/àries destinats en els gabinets de premsa d'altres conselleries seran tutorats pels respectius caps de premsa d'estes, i els becaris/àries destinats en agències de notícies seran tutorats pel delegat/ada de la dita agència. No obstant això, els respectius tutors reportaran les activitats al/ a la directora/a general de Relacions Informatives, que revisarà i avaluarà la dedicació dels becaris, la seua formació, i la consecució d'objectius realitzats per estos.
El temps destinat a la realització de les pràctiques i la concessió de la distribució horària li correspondrà a cada tutor. Si l'horari comprén dies festius, tindran dret a un dia lliure per jornada d'assistència.
Les beques objecte de la present convocatòria són incompatibles amb el gaudi de qualsevol altra beca, ajuda o activitat laboral regular. La infracció d'esta regla deixarà sense efecte la beca adjudicada.
La condició de becari/ària no genera cap relació laboral amb la Generalitat, ni amb els mitjans de comunicació a què els becaris puguen anar destinats.
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari/ària de la beca siga un empleat/ada de la Generalitat, quedarà en la situació administrativa que corresponga, d'acord amb la normativa sobre funció pública aplicable.
Si els becaris/àries, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al servici d'esta establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de d'esta normativa es referirà únicament als conceptes i quanties que han de ser rescabalats, sense que això implique una modificació en la relació jurídica del becari amb l'administració.
Finalitzat el període de gaudi de la beca i amb un informe previ dels servicis, la Direcció General de Relacions Informatives estendrà el pertinent certificat d'aprofitament, assistència i aptitud de la beca.
La secretària autonòmica de Comunicació, per delegació establida en la Resolució de 29 de juny de 2007, del president de la Generalitat, per la qual delega determinades atribucions en distints òrgans de la Presidència i de la Conselleria de Presidència, resoldrà les incidències que es produïsquen durant el període de gaudi de les beques, i les deixarà sense efecte, amb audiència prèvia a l'interessat, en el cas que este incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixara de complir els requisits exigits.
Així mateix, la secretària autonòmica de Comunicació, tindrà la facultat d'interpretar el contingut de les presents bases, d'acord amb el que disposa l'article nové del Decret 108/1992 de 6 de juliol, del Govern Valencià, pel qual es regula la concessió de beques.